Henrik Lundqvist

Henrik Lundqvist (* 2. marec 1982, Åre) je bývalý švédsky reprezentant v ľadovom hokeji na pozícii brankára. Meria  a váži . Profesionálnu kariéru ukončil v roku 2021.  Bol trikrát nominovaný na Vezina Trophy pre najlepšieho brankára, hneď v prvých troch sezónach v NHL a vždy skončil na treťom mieste. V svojom 15 ročnom pôsobení za New York Rangers v 11tich z nich získal aspoň 30 víťazstiev, čo sa zatiaľ nikomu nepodarilo. Na Zimných olympijských hrách 2006 získal so Švédskou reprezentáciou olympijské zlato.

Pred príchodom do Rangers, Henrik chytal za Frölunda HC Göteborg v švédskej hokejovej Elitserien. Tu sa vypracoval na najlepšieho brankára ligy a trikrát sa sebou v rokoch 2003, 2004 a 2005 bol vyhlásený za najlepšieho brankára ligy.

Klubová kariéra

Frölunda 2000 – 2005 

Po jeho úspechov v juniorke v klube Frölunda HC Göteborg nastúpil do prvého tímu. Svoj prvý zápas odohral 21. septembra 2000, proti klubu Brynäs IF. V tomto zápase inkasoval štyri góly a prehrali 2-4. V ďalšom zápase proti IF Björklöven chytil 18 striel a inkasoval len jeden gól. Ale v treťom zápase po únave s predošlých dvoch zápasov inkasoval na začiatku prvej tretine hneď dva góly a bol vystriedaní za skúsenejšieho brankára Håkana Algotssona. V tejto sezóne nastúpil už len raz proti Djurgårdens IF. Henrikovy zobral post druhého brankára americký gólman Pat Jablonski.

Henrik odvtedy hral deväť zápasov za IF Mölndal Hockey v druhaj najvyššej švédskej lige. Potom hrával za juniorský tím Frölundy pôsobiaci v najvyššej juniorskej švédskej lige. Tu mal výborné výkony a zahral si aj v zápase proti kanadským juniorom kde inkasoval šesť gólov. Tu si ho všimli tréneri Bo "Kulon" Lennartsson a Mikael Tisell. Chceli mu dať motiváciu k lepším výkonom a nominovali ho na juniorské majstrovstvá sveta 2001 v Rusku, kde zažil podarený šampionát a s tímom obsadil štvrté miesto. Zvyšok sezóny strávil v juniorskej lige kde odohral celkovo 19 zápasov.

V decembri 2004 časopis The Hockey News zaradil Henrika na šieste miesto desať členného zoznamu najväčších brankárskych talentov, a ako jediného Európana. V tedy sa oňho začal zaujímať New York Rangers. 

Počas roka 2005 vytvoril v švédskej reprezentácie štyri národné rekordy: najnižší priemer inkasovaných gólov na zápas – 1,05, najvyššia percentuálna úspešnosť – 96,2%, najdlhšia šnúra bez inkasovaného gólu – 172 minút a 29 sekúnd. Bol vyhlásený za najlepšieho brankára roka, najlepší švédsky hráč roka a získal aj ocenenie pre najužitočnejšieho hráča pre svoj tím.

Za Frölundu odohral celkovo 188 zápasov s priemerom inkasovaných gólov na zápas 1,96, s percentuálnou úspešnosťou zásahov 92,7%, čo viedlo k štyrom play-off s tímom s ktorým ho vyhral dvakrát v rokoch 2003 a 2005.

New York Rangers 2005– 

Prvý zápas v drese Rangers odohral v sezóne 2005/06, keď sa zranil brankár Kevin Weekes. Na zápas nastúpil 8. októbra 2005 proti New Jersey Devils. V tomto zápase dostal tri góly z 27 striel a Rangers prehrali tesne 3-2. Prvé víťazstvo zaznamenal o päť dní neskôr, keď vychytal víťazstvo proti Devils. A 17. októbra zaznamenal aj prvé čisté konto proti Floride Panthers, a stal sa najmladší bankárom Rangers, ktorému sa to podarilo. Počas sezóny sa Henrik stal prvým nováčikom ktorý mal viac ako 20 výhier v sezóne, od čias keď chytával ešte Mike Richter v sezóne 1990/91. Henrik zakončil sezónu s 30 výhrami a prekonal nováčikovský rekord Rangers v počte víťazstiev, keď prekonal Jimiho Henryho (1941/1942) a Johnnyho Bowera (1953/1954) s 29 výhrami. V tejto sezóne patril medzi lídrov v niekoľkých kategóriách: piate miesto v počte gólov na zápas 2,24, štvrté miesto v percentuálnej úspešnosti chytených striel 92,2%, jedenáste miesto v počtu vyhraných zápasov 30. Ale v play-off nezopakoval dobré výkony a za tri zápasy inkasoval až 4,4 gólov na zápas z 83,5% úspešnosťou a Rangers neprešli prvým kolom cez Devils. Po sezóne bol nominovaný v užšom zozname na Vezina Trophy. Bol v koncoročnej zostave NHL All-Rookie tím spolu so Sidneym Crosbym, Alexandrom Ovečkinom, Bradom Boyesom, Dionom Phaneufom a Andrejom Meszárošom.

Meno pre hokejový svet si hlavne spravil na začiatku druhej sezóny v profi lige. Vďaka svojim akrobatickými zákrokmi si vyslúžil od fanúšikov Rangers prezývky "King Henrik" (Kráľ Henrik) a aj "The King" (Kráľ). V Madison Square Garden si počas jeho skvelých zákrokov vyslúžil od fanúšikov skandovanie jeho mena. 

14. decembra 2006 v zápase proti Dallasu Stars sa Henrik prvýkrát postavil proti svojmu dvojčaťu Joelovi. Bol to len tretíkrát v histórii NHL, čo hrali dvojčatá každý v inom klube a prvýkrát ako brankár a útočník. Zápas úspešne skončil pre Henrika, lebo Rangers vyhrali 5-2. V tejto sezóne prešli Rangers prvým kolom play-off cez Atlantu Thrashers, prvýkrát od sezóny 1996 – 97. Vtedy vychytal čisté konto čo sa v klube podarilo naposledy Mikovi Richterovi v play-off v sezóne 1996 – 97. V nasledujúcom ročníku bol Henrik nominovaný na Vezina Trophy kde mal najväčšiu šancu ju vyhrať, lenže obsadil celkové tretie miesto, spolu s fínskym brankárom Miikkom Kiprusoffom. V tomto výbere pre Vezina Trophy boli prvýkrát v histórii štyria finalisti. Počas predsezónnej prestávke Henrik podpísal s Rangers jednoročný kontrakt na 4,25 milióna dolárov. 

13. februára 2008 podpísal Lundqvist šesť-ročný kontrakt s Rangers v hodnote 41,25 milióna dolárov, v priemere 6,875 milióna dolárov na sezónu.  Týmto kontraktom sa stal najlepšie platením brankárom v NHL. Dňa 24. februára 2008 Henrik vyrovnal rekord Rangers v počte vychytaných čistých kont za sezónu. Dosiahol osem, ako aj  Eddie Giacomina v sezóne 1970 – 71. Tento rekord prekonal 9. marca, keď vychytal už svoje deviate čisté konto sezóny. 6. marca 2008 zaznamenal Lundqvist 30 víťazstvo v sezóne, čím sa stal len druhým brankárom po Ronovi Hextallovi, ktorému sa to podarilo hneď v prvých troch sezónach.

Dňa 24. januára 2009 odchytal svoj prvý zápas v NHL All-Star Game. V septembri 2009 bol zaradený na 90. miesto najlepších hráčov Rangers všetkých čiast, aj keď odohral len štyri sezóny. Odchytal jednu tretinu kde zastavil 14 striel a inkasoval dva góly. Dňa 25. marca 2010 v zápase proti New Jersey Devils zaznamenal čisté konto a 30 víťazstvo a stanovil nový rekord NHL v počte aspoň 30 dosiahnutých výherných zápasov vo svojich piatych sezónach v NHL.     
 
V januári 2011 sa dostal druhýkrát do výberu NHL All-Star Game. Dostal sa do tímu kapitána Marca Staala. Zápas sa odohral 30. januára 2011. Nastúpil v tretej tretine a chytil 11 zápasov a inkasoval 3 góly. Tiež sa stal prvým brankárom v histórii ktorý chytil trestné strieľanie, keď kryl nájazd Matta Duchena. 17. februára 2011 v zápase proti Los Angeles Kings, pri víťazstve 4-3 po predĺžení. Vtedy dosiahol 200 víťazstvo v NHL. V tom istom ročníku dňa 19. marca 2011 v zápase proti Montreal Canadiens, dosiahol 30 víťazstvo a predĺžil svoj rekord v NHL.

Reprezentácia 

Henrik Lundqvist získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 35.

Jeho prvý reprezentačný turnaj boli majstrovstvá sveta juniorov 2001 v Rusku, kde obsadil s tímom štvrté miesto. Vo štvrťfinále porazili Švédi domácich Rusov prekvapujúco 3-2, v semifinále prehrali s Českom 0-1, a nakoniec v zápase o tretie miesto podľahli Kanade až po predĺžený 1-2.

Svoj debut u profesionálov zažil 10. novembra 2002 v Helsinkách na Karja cupe.

Henrik bol nominovaný na Majstrovstvá sveta v ľadovom hokeji 2003 ako až tretí brankár za brankárskym duom Tommy Salo a Mikael Tellqvist, takže vôbec nechytal. Na nasledujúcich Majstrovstvách sveta v ľadovom hokeji 2003 bol v pozícii jednotky a na konci turnaja bol zaradený v All star team. 

Zúčastnil sa aj Svetového pohára v ľadovom hokeji 2004 ale aj tu bol v pozícii tretieho brankára pred Salom a Tellqvistom. Henrik spolu s Jörgenom Jönssonom boli jediný hráči s Elitserien.

Na majstrovstvách sveta v roku 2005 sa z tímom umiestnilo na štvrtom mieste. Bol v pozícii prvého brankára. Nastúpil vo všetkých zápasoch Švédska a iba v poslednom, v boji s Ruskom o bronz, bol po prvej tretine po obdržaní troch gólov vystriedaný Holmqvistom. Ten však v ďalšom priebehu zápasu dostal ďalšie tri góly a Švédi podľahli Rusom v boji o bronzovú medailu 6:3. 

Henrik reprezentoval Švédsko aj na Zimných olympijských hrách 2006 v Turíne kde vybojoval stímom zlaté olympijské medaily. Bol v pozícii brankárskej jednotky. Odchytal 6 zápasov a stál v bránke Švédska vo všetkých zápasoch po postupe mužstva zo základnej skupiny. Vo štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Počas turnaja inkasoval v šiestich zápasov len 12 gólov a s percentuálnou úspešnosťou zákrokov 90,7 %. 

Na majstrovstvách sveta v roku 2017 vychytal v pozícii brankárskej jednotky pre švédsky národný tím jubilejné 10. zlato. V tíme sa nachádzal aj jeho brat Joel. Finále museli rozhodnúť až samostatné nájazdy, v ktorých Henrik nedostal ani jeden gól a Švédsko tak Kanade zabránilo zístať zlatý hetrik. To sa naposledy podarilo Česku v rokoch 1999-2001. Finále sa teda skončilo výsledkom 2:1 po samostatných nájazdoch.

Inline hokej 
Henrik reprezentoval Švédsko aj na majstrovstvách sveta v inline hokeji v roku 2002. V tíme bol ako najväčšia hokejová hviezda a po finálovej výhre nad reprezentáciou Fínska sa stal majstrom sveta.

Kariérne štatistiky

Základná časť

Play–off

Rekordy

Elitserien 
 priemer gólov na zápas (1.45) a percentuálna úspašnosť (94,8%) v sezóne 2002 – 03
 priemer gólov na zápas (1.79) a percentuálna úspašnosť (93,6%) v sezóne 2004 – 2005

New York Rangers/NHL 
 Najviac víťazných zápasov 30 medzi nováčikmi v sezóne 2005 – 06.
 Prvý brankár ktorý dosiahol vo svojich prvých piatych sezónach viac ako 30 víťazných zápasoch (od 2005 – 06)

Olympijské hry 
 Na zimnej olympiáde mal najdlhšiu šnúru bez inkasovaného góla v histórii: 172 minút a 32 sekúnd (na olympiáde 2006 a 2010).

Trofeje a ocenenia

Elitserien

NHL/New York Rangers

Nominácie

Reprezentačné

Iné projekty

Zdroj

Externé odkazy 
 
 
 Henrik Lundqvist na stránke New York Rangers
 Henrik Lundqvist na hockeygoalies.org

Švédski hokejoví brankári
Olympijskí víťazi v ľadovom hokeji
Švédski olympijskí víťazi
Majstri sveta v ľadovom hokeji
Strieborní olympijskí medailisti v ľadovom hokeji
Švédski strieborní olympijskí medailisti
Hráči New York Rangers
Hráči Frölunda HC Göteborg
Brankári v NHL
Dvojčatá
Brankári New York Rangers